Il-Gwardja tal-Kosta Ellenika tal-Greċja tersaq lejn dgħajsa li fiha 43 rifuġjat Sirjan fil-Baħar Mediterran © UNHCR/Andrew McConnell L-isfida tal-migrazzjoni kixfet nuqqasijiet fis-sistema Ewropea tal-asil, u dan wassal biex l-UE tieħu azzjoni. Sir af dwar ir-rispons tal-Parlament. Fl-2015 kien hemm 1.83 miljun qsim illegali fil-fruntieri esterni tal-UE . Filwaqt li dan in-numru naqas għal 150,114 fl-2018, il-Parlament għandu għadd ta' proposti biex jirrimedja n-nuqqasijiet fil-politika tal-UE dwar l-asil: mir-riforma tas-sistema tal-asil għat-tisħiħ tas-sigurtà tal-fruntieri u l-promozzjoni tal-integrazzjoni tar-rifuġjati. l-fatti u ċ-ċifri tagħna dwar l-asil u l-migrazzjoni fl-UE It-tisħiħ tas-sistema tal-asil u l-kondiviżjoni tar-responsabbiltà bejn il-pajjiżi tal-UE Fiċ-ċentru tas-Sistema Ewropea Komuni tal-Asil (SEKA) hemm ir- Regolament ta' Dublin , li jiddetermina liema pajjiż huwa responsabbli biex tiġi pproċessata kull applikazzjoni għall-asil – ġeneralment l-ewwel pajjiż tal-UE li l-applikant ikun daħal fih. Is-sistema ta' Dublin wasslet biex pajjiżi fil-fruntiera bħall-Italja u l-Greċja reċentement ġarrbu l-qilla tal- kriżi tal-migrazzjoni F'Novembru 2017, il-Parlament Ewropew ikkonferma mandat għal negozjati interistituzzjonali mal-gvernijiet tal-UE dwar riforma tar-regoli ta' Dublin. Madankollu, il-gvernijiet nazzjonali ma rnexxilhomx jilħqu pożizzjoni dwar il-proposti, u għaldaqstant it-taħditiet bejn il-Parlament u l-Kunsill għadhom ma bdewx. Sir af aktar dwar is-suġġerimenti tal-Parlament għal regolament ġdid ta' Dublin. Minbarra li appella għal riforma tas-sistema ta' Dublin, il-Parlament Ewropew kien qed jaħdem ukoll għal kontrolli fil-fruntieri aktar stretti u għat-titjib tal-kapaċità tal-Istati Membri li jittraċċaw in-nies li deħlin fl-Ewropa. Matul l-aħħar leġiżlatura tal-Parlament, il-Membri tal-PE ħadmu wkoll fuq regoli pan-Ewropej ċari biex issir distinzjoni bejn migranti regolari u rifuġjati, biex jiġi żgurat trattament ġust u ekwu tal-persuni li jfittxu l-asil, u jiġi żgurat li kull Stat Membru jikkontribwixxi s-sehem ġust tiegħu biex il-problema tissolva (pereżempju billi jieħdu sehem fir-rilokazzjoni tar-rifuġjati). Aqra l-paġna tagħna dwar it-tisħiħ tas- Sistema Ewropea Komuni tal-Asil L-iżgurar tal-fruntieri esterni tal-UE u l-ġestjoni tal-flussi ta' migrazzjoni L-influss tar-rifuġjati qiegħed pressjoni enormi fuq l-awtoritajiet nazzjonali tal-fruntieri. Il-Parlament talab li tissaħħaħ il-Frontex, l-aġenzija tal-fruntieri tal-UE, u f'Diċembru 2015, il-Kummissjoni Ewropea ressqet proposta għal Gwardja Ewropea tal-Fruntiera u tal-Kosta ġdida bil-għan li ssaħħaħ il-ġestjoni u s-sigurtà tal-fruntieri esterni tal-UE u li tappoġġa l-gwardji nazzjonali tal-fruntieri. L-aġenzija l-ġdida ġiet varata f'Ottubru 2016. Hemm pjanijiet biex, sal-2027, l-aġenzija tingħata korp permanenti ta' 10,000 gwardja tal-fruntiera Il-Membri appoġġaw ukoll proposta biex jissaħħaħ l- Uffiċċju Ewropew ta' Appoġġ fil-qasam tal-Asil (EASO) preżenti li se jsir l- Aġenzija tal-UE għall-Asil . L-Aġenzija tiffaċilita l-funzjonament tas-Sistema Ewropea Komuni tal-Asil u tgħin biex tiżgura konverġenza fil-valutazzjoni tal-applikazzjonijiet għall-asil madwar l-UE. Sir af aktar dwar il-proposti u l-pożizzjoni tal-Parlament. F'votazzjoni li saret f'Novembru 2018, il-Parlament appoġġa żieda sostanzjali fil-finanzjament għall-migrazzjoni u l-ġestjoni tal-fruntieri matul il-perjodu 2021-2027 meta mqabbel mal-baġit 2014-2020. Aqra l-paġna tagħna dwar il-kontroll tal-fruntieri tal-UE u l-ġestjoni tal-migranti It-tħeġġiġ tal-integrazzjoni tar-rifuġjati fl-Ewropa L-UE qed tieħu wkoll passi biex tgħin lill-migranti jintegraw fis-soċjetajiet fil-pajjiżi ta' appartenenza l-ġodda tagħhom. Il-Fond għall-Asil, il-Migrazzjoni u l-Integrazzjoni, imwaqqaf għall-perjodu 2014-2020 b'total ta' EUR 3.137 biljun, jippromwovi l-ġestjoni effiċjenti tal-flussi migratorji u l-implimentazzjoni u t-tisħiħ ta' approċċ komuni tal-UE għall-asil u l-immigrazzjoni. Il-Parlament huwa proattiv ukoll u appella għal aktar programmi ta' finanzjament biex jinħolqu opportunitajiet ġodda bħall-impjiegi u l-edukazzjoni għall-gruppi vulnerabbli u għar-rifuġjati b'mod partikolari. Aqra l-paġna tagħna dwar l-integrazzjoni tar-rifuġjati fl-Ewropa Aqra aktar dwar il-kriżi tal-migranti tal-UE Il-kriżi tal-migranti: fatti u ċifri L-aktar aħbarijiet riċenti tagħna dwar il-kriżi tal-migranti Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF